PROIECTUL DECIZIEI ETAPEI DE ÎNCADRARE

**Nr. 2940 din 14.06.2019**

Ca urmare a solicitării de emitere a acordului de mediu adresate decătre **SC GUST DE VARĂ** **SRL** cu sediul în București, strada Coralilor, sectorul 1, nr. 69N, camera 4, etaj 1, pentru proiectul **„Fermă ecologică de legume”,**  propus a fi amplasat în comuna Băneasa, sat Băneasa, nr. cad. 32112, jud. Giurgiu, înregistrată la A.P.M. Giurgiu cu nr. 2940 **din data de 26.03.2019**, în baza Legii 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, APM Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.06.2019, că proiectul **,,Fermă ecologică de legume,,** **nu se supune evaluării impactului asupra mediului, evaluării adecvate și evaluării impactului asupra corpurilor de apă**.

Justificarea prezentei decizii:

**I.Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

* proiectul se încadrează în prevederile Legii 292/2018, **anexa nr. 2, pct. 1 lit. a**;

1.**Caracteristicile proiectului**

a. dimensiunea și concepția întregului proiect terenul pe care se realizează investiția se află în extravilanul localității Băneasa și se va realiza pe o suprafață de aproximativ 3,8801 ha.

Prin prezentul proiect investițional, se urmărește înființarea unei ferme de producție legume în spații protejate, cu amplasamentul în comuna Băneasa, Județul Giurgiu, pe o suprafață de aproximativ 3,8801 ha, cu următoarea structură: 1,75 ha suprafață productivă, 1,68 ha reprezentând sere pentru producție legume și o suprafață de 0,07 ha ocupată de sera răsadniță pentru producție răsaduri.

Proiectul investițional ,,Ferma ecologică de legume – GUST DE VARA” cuprinde:

  o componenta destinată condiționării producției obținute la nivelul fermei, care va asigura creșterea valorii adăugate a producției și va conduce la valorificarea acesteia în condiții optime;

  o componenta de procesare pentru obținerea conservelor de castraveți în saramura și oțet;

  o componenta de comercializare a producției obținută în cadrul fermei, atât a producției în stare proaspătă (parțial comercializată prin propriile mijloace direct către consumatorii finali și parțial comercializată prin intermediul lanțurilor de retail și intermediarilor), cât și a celei procesate (integral comercializate prin mijloace proprii: website cu funcție de magazin online și rulote alimentare). În acest context, in scopul valorificării optime a producției din cadrul fermei, proiectul cuprinde investiții ce conduc la realizarea unui lanț alimentar integrat la nivelul exploatației agricole;

Produsele perisabile se ambalează folosind diferite cutii, caserole sau coșulețe în funcție de cerere și în funcție de modalitatea de desfacere.

Societatea dorește să proceseze o cantitate de aprox. 28 tone castraveți, producând castraveți murați și castraveți în oțet.

Prin proiect se vor achiziționa două autoizoterme al căror scop este în principal aprovizionarea rulotelor care se află în punctele de interes, a restaurantelor și a supermarketurilor.